бъдат поправени. По-специално в целия текст е пропуснат номерът на Делегиран регламент 2019/331 и трябва да бъде добавен.
 (8)Форсмажорни обстоятелства извън контрола на оператора на въздухоплавателни средства могат да попречат на проверяващия орган да извършва физически посещения на място съгласно член 21 от Регламент за изпълнение (ЕС) 2018/2067. В тези случаи е целесъобразно да се позволи на проверяващите органи да извършват виртуални посещения на място, при условие че са изпълнени конкретни условия.
 (9)Регламент за изпълнение (ЕС) 2018/2067 следва да бъде съответно изменен и поправен.
 (10)Уместно е измененията на Регламент за изпълнение (ЕС) 2018/2067 да се прилагат за проверката на емисиите на парникови газове, данните за тонкилометрите и за разпределението, свързани с четвъртия период на търгуване. Поради това приложимостта на съответните разпоредби на настоящия регламент следва да бъде отложена за 1 януари 2021 г.
 (11)Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2018/2067
 Регламент за изпълнение (ЕС) 2018/2067 се изменя както следва:
 (1)Член 2 се заменя със следното:
 „Член 2
 Обхват
 Настоящият регламент се прилага по отношение на проверката на данните за емисиите на парникови газове и за тонкилометрите за периода след 1 януари 2019 г., представени съгласно член 14 от Директива 2003/87/ЕО, и по отношение на проверката на данните от значение за осъвременяване на ex-ante параметрите и за определяне на безплатното разпределяне на квоти на инсталации съгласно член 10а от посочената директива.“;
 (2)Член 3 се изменя, както следва:
 а)подточка 3 се заменя със следното:
 „3.
 „проверяващ орган“ означава юридическо лице, извършващо дейности по проверката съгласно настоящия регламент и акредитирано от национален орган по акредитация съгласно Регламент (ЕО) No 765/2008 и настоящия регламент, или оправомощено по друг начин физическо лице към момента на изготвяне на доклад от проверката, без да се засягат разпоредбите на член 5, параграф 2 от посочения регламент;“;
 б)вмъква се следната точка 6a:
 „6а)
 „годишен доклад за равнището на дейност“ означава доклад, представен от оператор съгласно член 3, параграф 3 от Регламент за изпълнение (ЕС) 2019/1842 на Комисията*;
 ___________
 *Регламент за изпълнение (ЕС) 2019/1842 на Комисията от 31 октомври 2019 година за определяне на правила за прилагането на Директива 2003/87/ЕО на Европейския парламент и на Съвета по отношение на допълнителните условия за коригиране на безплатното разпределение на квоти за емисии поради промени в равнището на дейност (ОВ L 282, 4.11.2019 г., стр. 20).“;
 в)подточка 7 се заменя със следното:
 „7.
 „доклад на оператор или оператор на въздухоплавателно средство“ означава годишният доклад за емисиите, който се представя от оператор или оператор на въздухоплавателно средство съгласно член 14, параграф 3 от Директива 2003/87/ЕО, или докладът за тонкилометрите, който се представя от оператор на въздухоплавателно средство, подаващ заявление за разпределяне на квотите съгласно членове 3д) и 3е) от посочената директива, докладът с базови данни, представен от оператора съгласно член 4, параграф 2 от Делегиран регламент (ЕС) 2019/331, или докладът с данните за нов участник, представен от оператора съгласно член 5, параграф 2 от посочения регламент, или годишният доклад за равнището на дейност;“;
